# ការស្វែងយល់អំពីដុំពកតូចៗនៅក្នុងសួត និងរបកគំហើញផ្សេងទៀត

## ដុំពកតូចៗនៅក្នុងសួត

ការពិនិត្យរកមើលជំងឺមហារីកសួត ប្រើការស្កេនដោយកុំព្យូទ័រថតរូបភាពកាំរស្មីអ៊ិចដូសកម្រិតទាប (CT) ដើម្បីរកមើល
ដុំតូចៗ ហៅថាដុំពកតូចៗ។ ប្រសិនបើអ្នកមានដុំពកតូចៗនៅលើសួត វាអាច ឬមិនមែនជាជំងឺមហារីកទេ ប៉ុន្តែគួរ
តែបានស៊ើបអង្កេត ឬតាមដាន។

* ដុំពកតូចៗនៅលើសួតគឺជារឿងទូទៅធម្មតា។
* ការពិនិត្យរកមើលជំងឺមហារីកសួតអាចរកឃើញដុំពកតូចៗរហូតដល់ទៅពាក់កណ្តាលនៃចំនួនមនុស្ស
ដែលបានពិនិត្យ។
* ដុំពកតូចៗភាគច្រើនមិនទាក់ទងនឹងជំងឺមហារីកទេ។
* ជារឿយៗ ដុំពកតូចៗ គឺជាកន្លែងដែលមានស្លាកស្នាមពីការឆ្លងមេរោគសួតពីមុន។
* ដុំពកតូចៗទំនងជាមិនបង្កឱ្យមានរោគសញ្ញាណាមួយឡើយ។
* មនុស្សម្នាក់អាចមានដុំពកតូចៗជាច្រើន។
* ការមានដុំពកតូចៗជាច្រើន មិនចាំបាច់ថាវាធ្ងន់ធ្ងរជាងការមានដុំពកតូចតែមួយនោះទេ
* ទាំងនេះនឹងត្រូវបានតាមដាន។
* ប្រសិនបើអ្នកមិនមានរបកគំហើញសំខាន់ៗទេ NCSR នឹងរម្លឹកអ្នកឱ្យពិនិត្យឡើងវិញក្នុងរយៈពេលពីរឆ្នាំទៀត

ប្រសិនបើរកឃើញដុំពកតូចៗនៅលើការពិនិត្យស្កេន CT ដូសកម្រិតទាបរបស់អ្នក នោះការពិនិត្យតាមដានស្កេន CT ដូស
កម្រិតទាបអាចត្រូវបានណែនាំ។ នេះអាចកើតឡើងបន្ទាប់ពី 3, 6 ឬ 12 ខែ។ អ្នកនឹងទទួលបានការរម្លឹកមួយពេលដល់
កំណត់ទៅជួបអ្នកផ្តល់សេវាថែទាំសុខភាពរបស់អ្នក ដែលនឹងផ្តល់ឱ្យអ្នកនូវសំណើសុំសម្រាប់ការស្កេន CT ដូសកម្រិតទាប
បន្ទាប់។

ប្រសិនបើដុំពកតូចរីកធំ ឬផ្លាស់ប្តូរ នោះអ្នកផ្តល់សេវាថែទាំសុខភាពរបស់អ្នកអាចបញ្ជូនបន្តអ្នកទៅកាន់អ្នកឯកទេស
សម្រាប់ការស៊ើប អង្កេតបន្ថែម ឬអ្នកអាចត្រូវការការស្កេនតាមដានឱ្យបានញឹកញាប់ជាងមុន។ ប្រសិនបើអ្នកត្រូវបាន
បញ្ជូនបន្តទៅអ្នកឯកទេស ពួកគេអាចរៀបចំឱ្យអ្នកធ្វើតេស្តបន្ថែម។ ប្រសិនបើដុំពកតូចត្រូវបានរកឃើញថាជាជំងឺមហារីកសួតដោយមិនមានសញ្ញា ឬរោគសញ្ញាណាមួយទេនោះ វាទំនងខ្លាំងណាស់ដែលការពិនិត្យបានរកឃើញវានៅដំណាក់កាលដំបូង។ នេះមានន័យថា វាអាចព្យាបាលបានកាន់តែងាយស្រួល។

## របកគំហើញមិនទាក់ទងនឹងជំងឺមហារីកសួត

ការស្កេនអាចមើលឃើញផ្នែកផ្សេងទៀតនៃរាងកាយនៅកខាងក្រោម ទ្រូង និងពោះផ្នែកខាងលើ។ ពេលខ្លះវាអាច
បង្ហាញនូវអ្វីៗនៅក្នុងសួត (អ្វីមួយក្រៅពីជំងឺមហារីកដូចជា ជំងឺហើមសួតដោយខ្យល់ជ្រាបចូល) ឬនៅខាងក្រៅសួត (ដូចជាជំងឺបេះដូង)។ ប្រសិនបើរបកគំហើញមិនទាក់ទងនឹងជំងឺមហារីកសួតត្រូវបានរកឃើញទេ នោះបញ្ជីពិនិត្យរក
មើលជំងឺមហារីកថ្នាក់ជាតិនឹងលើកទឹកចិត្តអ្នកឱ្យទៅជួបអ្នកផ្តល់សេវាថែទាំសុខភាពរបស់អ្នកដើម្បីពិភាក្សាថា តើត្រូវការការធ្វើតេស្ត បន្ថែមទៀតដែរឬទេ។

វេជ្ជបណ្ឌិតឯកទេសកាំរស្មីអ៊ិចដែលរាយការណ៍ពីការស្កេនរបស់អ្នក នឹងពិនិត្យគ្រប់ផ្នែកទាំងអស់នៃរាងកាយដែល
អាចមើលឃើញ។ ការផ្លាស់ប្តូរដែលមិនមានផលប៉ះពាល់លើសុខភាពទូទៅក្នុងរយៈពេលខ្លី ឬរយៈពេលវែងរបស់អ្នក ប្រហែលជាមិនមាននៅក្នុងរបាយការណ៍នោះទេ។ នេះរួមបញ្ចូលទាំង ‘ការរិចរឹល និងការរហែក’ ធម្មតា។ របកគំហើញ
ទាំងអស់ដែលមិនទាក់ទងនឹងជំងឺមហារីកសួតដែលអាចប៉ះពាល់ដល់សុខភាពទូទៅរបស់អ្នកនឹងត្រូវបានរាយការណ៍។

ការពិភាក្សាលើរបកគំហើញផ្សេងទៀតទាំងនេះជាមួយអ្នកផ្តល់សេវាថែទាំសុខភាពរបស់អ្នក អាចកលម្អសុខភាព ទូទៅរបស់អ្នក។ បើគ្មានការពិនិត្យទេ អ្នកប្រហែលជាមិនបានដឹងពីលក្ខខណ្ឌនានាដែលអាចប៉ះពាល់ដល់ សុខភាពរបស់អ្នកទេ។

## រោគសញ្ញានានាដែលត្រូវរកមើល

វាជារឿងធម្មតាទេដែលមានអារម្មណ៍ខ្វល់ព្រួយនៅពេលចូលរួមក្នុងកម្មវិធីពិនិត្យរកមើលជំងឺមហារីក។ វាអាចជាពេលវេលាដ៏អន្ទះអន្ទែងមួយក្នុងការរង់ចាំការស្កេន និងទទួលបានលទ្ធផល។ សូមពិភាក្សា
ជាមួយអ្នកផ្តល់សេវាថែទាំសុខភាពរបស់អ្នកអំពីកង្វល់ ឬការព្រួយបារម្ភទាំងឡាយដែលអ្នកមាន។

ការពិនិត្យគឺមិនសមស្របសម្រាប់អ្នកណាដែលមានរោគសញ្ញាកើតមានជាបន្តដែលមិនអាចពន្យល់បាន រួមទាំងរោគសញ្ញាខាងក្រោមផងដែរ។ មនុស្សទាំងនេះត្រូវការការធ្វើតេស្តផ្សេងៗគ្នា។

ប្រសិនបើអ្នកមានរោគសញ្ញាទាំងនេះ ទោះបីជាការធ្វើតេស្តពិនិត្យចុងក្រោយរបស់អ្នកមានហានិភ័យទាបខ្លាំង ឬអ្នកស្ថិតនៅចន្លោះការស្កេនក៏ដោយ

សូមពិគ្រោះជាមួយអ្នកផ្តល់សេវាថែទាំសុខភាពរបស់អ្នកឱ្យបានភ្លាមៗ។

* **ការក្អកថ្មី ឬការក្អកបានផ្លាស់ប្តូរ**
* **ការក្អកមានឈាម**
* **ការដកដង្ហើមខ្លីដោយគ្មានហេតុផល**
* **អស់កម្លាំងយ៉ាងខ្លាំង**
* **ការសម្រកទម្ងន់ដែលមិនអាចពន្យល់បាន**
* **ឈឺទ្រូង ឬស្មាដែលមិនបាត់សោះ**

## សេវាកម្មជំនួយផ្សេងទៀតដែលអ្នកអាចចូលប្រើរួមមាន៖

**ការគាំទ្ររបស់ក្រុមប្រឹក្សាជំងឺមហារីក**

13 11 20

**មូលនិធិសួតអូស្ត្រាលី (Lung Foundation Australia)**

1800 654 301

**13YARN**

13 92 76

**អង្គការបណ្តាញទូរសព្ទសង្រ្គោះជីវិត (Lifeline)**

13 11 14

**អង្គការ Beyond Blue**

1300 224 636

**បណ្ដាញទូរសព្ទការផ្តាច់បារី**

13 78 48

**អង្គការ Head to Health**

1800 595 212

ការពិនិត្យរៀងរាល់ពីរឆ្នាំម្តង គឺជាវិធីល្អបំផុតមួយដើម្បីស្វែងរកជំងឺមហារីកសួតនៅដំណាក់កាលដំបូង នៅពេលដែលវាកាន់តែងាយស្រួលក្នុងការព្យាបាល។

|  |  |
| --- | --- |
| កម្មវិធីពិនិត្យរកមើលជំងឺមហារីកសួតថ្នាក់ជាតិ - ស្វែងយល់ពីដុំពកតូចៗនៅលើសួត និងរបកគំហើញផ្សេងទៀត ទំព័រ 2 នៃ 3សម្រាប់ព័ត៌មានបន្ថែមអំពីកម្មវិធីពិនិត្យរកមើលជំងឺមហារីកសួតថ្នាក់ជាតិ៖ [www.health.gov.au/nlcsp](http://www.health.gov.au/nlcsp) | សម្រាប់ជំនួយក្នុងការផ្តាច់បារី៖ [www.quit.org.au](http://www.quit.org.au) |